7. ข้อพิพาททางกฎหมาย

ธนาคารกรุงไทย จำกัด (มหาชน) ได้ฟ้องบริษัทไทยเซ็นทรัลเคมี จำกัด (มหาชน)
ต่อศาลในฐานะผู้จำนองที่ดินและสิ่งปลูกสร้างกับเครื่องจักรไว้ต่อธนาคารฯ ซึ่งบริษัทฯ
จำนองทรัพย์สินมาตั้งแต่ปี พ.ศ. 2525
โดยผู้บริหารเก่าของบริษัทและในขณะนั้นบริษัทเป็นบริษัทเอกชนไม่ใช่เป็นบริษัทมหาชน
ไม่ใช่ผู้บริหารบริษัทฯ ชุดปัจจุบัน ต่อมาธนาคารกรุงไทย จำกัด (มหาชน)
ได้โอนหนี้ในคดีที่ฟ้องดังกล่าวให้แก่บริษัท บริหารสินทรัพย์สุขุมวิท จำกัด
ซึ่งได้ยื่นคำร้องเป็นโจทย์แทนธนาคารกรุงไทย จำกัด (มหาชน) ต่อมาบริษัท บริหารสินทรัพย์สุขุมวิท
จำกัด ได้โอนหนี้ในคดีดังกล่าวให้แก่บรรษัท บริหารสินทรัพย์ไทย ซึ่งได้เข้าเป็นโจทย์แทนแล้วใน 6
คดี

7.1 คดีศาลจังหวัดสมุทรปราการ หมายเลขคดีดำที่ ย. 1494/2543 มีจำเลย 4 คน บริษัท
ยูไนเต็ดไซโลแอนด์เซอร์วิส จำกัด เป็นลูกหนี้จำเลยที่ 1
บริษัทในฐานะผู้จำนองที่ดินและเครื่องจักรเป็นประกันเป็นจำเลยที่ 4 เป็นเงินที่ถูกฟ้อง
140,037,108.19 บาท

2.  คดีศาลจังหวัดสมุทรปราการ หมายเลขคดีดำที่ ย.1495/2543 มีจำเลย 6 คน บริษัท ยู

ไนเต็ดฟลาวมิลล์ จำกัด (มหาชน) เป็นลูกหนี้จำเลยที่ 1
บริษัทในฐานะผู้จำนองที่ดินและเครื่องจักรเป็นประกันเป็นจำเลยที่ 5 เป็นเงินที่ถูกฟ้อง
877,155,295.45 บาท

7.3 คดีศาลจังหวัดสมุทรปราการ หมายเลขคดีดำที่ ย.1545/2543 มีจำเลย 4 คน บริษัท
ยูไนเต็ดเกรนส์ จำกัด เป็นลูกหนี้จำเลยที่ 1
บริษัทในฐานะผู้จำนองที่ดินและเครื่องจักรเป็นประกันเป็นจำเลยที่ 3 เป็นเงินที่ถูกฟ้อง
59,438,144.38 บาท

7.4 คดีศาลจังหวัดสมุทรปราการ หมายเลขคดีดำที่ 1747/2543 มีจำเลย 6 คน บริษัท ยูเอ็มซี
อินเตอร์เนชั่นแนล คอร์ปอเรชั่น จำกัด เป็นลูกหนี้จำเลยที่ 1
บริษัทในฐานะผู้จำนองที่ดินและเครื่องจักรเป็นประกันเป็นจำเลยที่ 6 เป็นเงินที่ถูกฟ้อง
799,351,452.58 บาท

5.  คดีศาลจังหวัดสมุทรปราการ หมายเลขคดีดำที่ ย 4/2544 มีจำเลย 5 คน บริษัท ศรีกรุง

วัฒนา จำกัด เป็นลูกหนี้จำเลยที่ 1 บริษัทฯ ในฐานะผู้จำนองที่ดินเป็นประกันเป็นจำเลยที่ 4
เป็นเงินที่ที่ถูกฟ้อง 325,151,249.31 บาท

7.6 คดีศาลจังหวัดสมุทรปราการ หมายเลขคดีดำที่ ย 518/2544 มีจำเลย 2 คน บริษัท
ยูไนเต็ดเกรนส์ จำกัด เป็นลูกหนี้จำเลยที่ 1 บริษัทฯ ในฐานะผู้จำนองที่ดินเป็นประกันเป็นจำเลยที่
2 เป็นเงินที่ที่ถูกฟ้อง 230,244,153.06 บาท

ทั้ง 6 คดีดังกล่าว บริษัท จำนองที่ดิน สิ่งปลูกสร้างและเครื่องจักรไว้ต่อเจ้าหนี้หรือโจทก์ ตั้งแต่ปี
2525 ในวงเงินทั้ง 6 คดี เป็นเงิน 966,704,000.00 บาท

ลูกหนี้ทุกคดีได้มีหนังสือรับสภาพหนี้และกำหนดการผ่อนชำระหนี้ไว้ต่อเจ้าหนี้เมื่อวันที่ 12ธันวาคม
2538 โดยบริษัทฯ ไม่ได้รู้เห็นและลงนามในหนังสือรับสภาพหนี้ดังกล่าวแต่อย่างไร
เมื่อลูกหนี้ผิดนัดชำระหนี้ เจ้าหนี้จึงได้ฟ้องเป็นคดีดังกล่าว

ขณะนี้ คดีลำดับที่ 1 และ 2 ศาลได้มีคำสั่งให้จำหน่ายคดีออกจากสาระบบความเมื่อวันที่ 27
กุมภาพันธ์ และวันที่ 10 มีนาคม 2546 ตามลำดับแล้ว เนื่องจากโจทก์ได้โอนหนี้รายนี้ให้แก่ บสท.
แล้ว แต่ บสท. ไม่ได้สวมสิทธิเข้าเป็นโจทก์ในคดีนี้ โจทก์เดิมจึงไม่มีอำนาจฟ้อง แต่ทั้งนี้ ไม่ตัดสิทธิ
บสท. ที่จะฟ้องคดีนี้ใหม่ได้ ซึ่งต่อมา โจทก์ได้ฟ้องคดีลำดับที่ 1 ใหม่ ต่อศาลจังหวัดสมุทรปราการ
เป็นคดีเลขที่ ย.772/2546 จำนวนทุนทรัพย์ที่ฟ้อง 182,296,275.36 บาท ต้นเงิน
95,662,341.97 บาท และดอกเบี้ย 86,633,933.39 บาท คดีอยู่ระหว่างการพิจารณาของศาล
ส่วนคดีลำดับที่ 2 ยังไม่มีการฟ้องคดีใหม่คดี

ส่วนคดีลำดับที่ 4 ศาลได้จำหน่ายออกจากสารบทความเช่นกันเมื่อวันที่ 28 กรกฎาคม 2548
ตามที่โจทก็ร้องขอ

ส่วนคดีลำดับที่ 3, 5 และ 6 ดังกล่าว อยู่ระหว่างการพิจารณาของศาลชั้นต้น
โดยทนายความของบรรษัทบริหารสินทรัพย์ไทย ได้แถลงต่อศาลว่า คดีทั้ง 3
ดังกล่าวอยู่ระหว่างที่บรรษัทบริหารสินทรัพย์ไทยจะเรียกลูกหนี้ทำการปรับปรุงโครงสร้างหนี้

ทางสำนักงานชัยพัฒน์ ได้รับมอบหมายจากบริษัทฯ
ให้เป็นทนายความแก้ต่างคดีให้บริษัทฯซึ่งในขณะนี้ทางสำนักงานมีความเห็นว่าบริษัทมีโอกาสชนะคดีและไม่ต้องรับผิดตามฟ้องได้
เพราะลูกหนี้ได้รับสภาพหนี้ถือเป็นการแปลงหนี้ โดยบริษัทไม่ได้ให้ความยินยอมเห็นชอบด้วย

อนึ่ง สำนักงานมีข้อมูลชัดเจนว่า บรรษัทเงินทุนไทย (บสท)
ได้สัญญาปรับโครงสร้างหนี้กับลูกหนี้รายบริษัท ยูไนเต็ด ฟลาวมิลล์ จำกัด (มหาชน) ลูกหนี้รายบริษัท
ยูไนเต็ด เกรนส์ จำกัด ลูกหนี้รายบริษัท ยูเอ็มซี อินเตอร์เนชั่นแนล คอร์ปอเรชั่น จำกัด
และลูกหนี้รายบริษัท ศรีกรุงวัฒนา จำกัด เป็นที่เรียบร้อยแล้ว โดยบริษัท ไทยเซ็นทรัลเคมี จำกัด
(มหาชน) ไม่ได้ร่วมลงนามในสัญญาแต่อย่างไร
เมื่อบรรษัทบริหารสินทรัพย์ไทยสามารถปรับปรุงโครงสร้างหนี้กับลูกหนี้ได้และลูกหนี้ได้ปฎิบัติตามสัญญา
บริษัท ไทยเซ็นทรัลเคมี จำกัด (มหาชน) ก็ไม่ต้องรับผิดชอบในหนี้นั้นอีกต่อไป